open-index/open-wikipedia-markdown huggingface dataset:
Squire

**Squire** var et britisk bilmerke som ble produsert fra 1934 til 1936. 

Bilen ble bygd av Squire Car Manufacturing Co. Ltd. Britain. Bilen var en drøm som grunnleggeren, Adrian Morgan Squire (1910-1940) hadde hatt siden han gikk på skolen, og han satte alt inn på å realisere drømmen. Derfor ble bilen svært dyr, og ble solgt bare i ni eksemplarer. 

Han begynte på designet av bilen i 1933, og firmaet ble stiftet i januar 1934, med 6&nbsp;000 GBP i egenkapital. I september 1934 ble merket lansert i to utgaver; henholdsvis en lukket og en åpen versjon, og med to ulike chassis-lengder. I begge størrelsene kostet bilen dobbelt så mye som en bil av merket Aston Martin. 

Bilen hadde en 4-sylindret motor fra britiske Anzani, med en kapasitet på 1,5 liter og 110 hk. Den første utgaven av Squire hadde karosseri bygget av bilfabrikken Vanden Plas. Prisen ble 1&nbsp;220 GBP, noe som gjorde at den konkurrerte med Bentleys 3,5 liters biler i pris. Det var stor interesse for bilen da den ble presentert, men det kom få bestillinger. Fire av bilene havnet i familiens eller direktørenes eie. Prisen ble satt ned til under 1&nbsp;000 GBP i 1935, likevel var det ingen interesse. Firmaet gikk konkurs, og alt ble solgt. Adrian Squire gikk da tilbake til Bentley, der han også hadde jobbet tidligere. I 1940 ble Adrian Squire drept i et flyangrep mot Bentley-fabrikken ved høylys dag.

## Referanser
Ålesund radio

**Ålesund radio** (LGA) var en norsk kystradiostasjon fra 1925 - 1990. Etter nedleggelsen ble trafikken fjernstyrt først av Ørlandet Radio, frem til Florø radio overtok ansvaret for Ørlandet radio. Trafikken styres nå av Kystradio Sør. Stasjonen hadde tilholdssted på Fjelltun, bak Kråmyra. 

## Andre verdenskrig
Sommeren 1940 tok tysk overkommando kontroll av av stasjonen og satte inn eget utstyr og apparater. Etter krigen ble den tilbakeført. 

## Referanser


## Se også
* Nedlagte norske kystradiostasjoner

## Eksterne lenker
* Leif Lyngbys flyhistorier
Jan Mayen radio

**Jan Mayen radio** var en norsk kystradiostasjon på Jan Mayen.

Den første radiostasjonen ble bygd i 1921 ved «Eldstemetten» på østsiden av øya. Radiostasjonen bestod av en 3 kW Telefunken gnistsender og 55 meter høye tremaster til antenner.

I september 1940 ble stasjonen ødelagt av norske styrker og besetningen sendt til Island.

I 1941 ble en stasjon bygd ved Nordlaguna på vestsiden av øya («Gamle Metten»).  Etter krigen ble den flyttet opp på platået ovenfor Nordlaguna som i dag heter Libergsletta.  I 1962 ble stasjonen flyttet til Helenesanden 3 km nord for Forsvarets LORAN-stasjon.  I 1984 ble telegrafikravet fjernet, og radiostasjonen ble flyttet til Forsvarets stasjon.  I 1989 ble det installert VHF-sett på Danielsenkrateret og i 1994 ble MF-digital-selcallsender installert og fjernstyrt fra Bodø radio. Stasjonen kontrolleres i dag fra Bodø Radio via kunstig satellitt, men kan tas i lokal kontroll ved sambandsbrudd mot Eik jordstasjon.

## Se også
* Nedlagte norske kystradiostasjoner

## Referanser


## Eksterne lenker
* Jan Mayen – Coastal Radio – LMJ
Horg

**Horg** er et sogn i Melhus og en tidligere kommune i Sør-Trøndelag. Horg omfatter den sørlige delen av Melhus på begge sider av elven Gaula, til sammen 291,35 km². Kirke- og skolested i Horg er Lundamo ved Gaula.

Kommunen ble opprettet i 1840 da Horg og Soknedal ble skilt ut som to selvstendige enheter fra Støren formannskapsdistrikt. Horg hadde ved opprettelsen 2&nbsp;374 innbyggere. Horg ble fra 1. januar 1964 sammen med Hølonda, Flå, Melhus og Langørgengårdene i Buvik slått sammen til den nye kommunen Melhus. På dette tidspunktet hadde Horg 2&nbsp;560 innbyggere.

Menighetskirke er Horg kirke. Horg sogn tilhører Gauldal prosti og Nidaros bispedømme.

## Se også
*Liste over ordførere i Horg

## Referanser
Geitastrand

**Geitastrand** er en tidligere kommune i Sør-Trøndelag. Kommunen ble etablert da Børsa kommune ble delt 1. januar 1905. Kommunen hadde da 674 innbyggere. 1. januar 1963 ble Geitastrand slått sammen med Orkanger, Orkdal og Orkland til den nye Orkdal kommune. Geitastrand hadde da 559 innbyggere.

Geitastrand omfatter kyststripen nordover fra Orkanger langs Trondheimsfjorden til grensen mot Agdenes. Området er tynt befolket og har ingen egentlige tettsteder. Avstanden over fjorden til Byneset i Trondheim er ca. 5 km på det smaleste. Fylkesveg 710 til Agdenes går gjennom bygda.

Geitastrand Idrettslag (stiftet 11. november 1902) og ble medlem av Norges Skiforbund i 1908. Idrettslaget hadde i 1958 grupper for skisport, fotball og friidrett og tidligere også innen håndball.

## Se også
*Liste over ordførere i Geitastrand

## Litteratur
*
Strinda

**Strinda** er en tidligere kommune i Sør-Trøndelag. Malvik kommune ble skilt ut fra Strinda i 1891, de resterende deler ble innlemmet i Trondheim kommune i 1964. Strinda hadde på den tiden rundt 44 500 innbyggere.

Strinda omfattet før innlemmelsen områdene fra grensen til Byneset ved Flakk østover til Ranheim ved grensa til Malvik. I sør grenset den mot Leinstrand ved Granåsen og hele Jonsvatnet lå i Strinda. Trondheim kommune utgjorde bare selve byhalvøya. Ved flere utvidelser ble store områder lagt til Trondheim, noe som førte til at grensen gikk på kryss og tvers gjennom boligområdene. Strinda liknet på mange måter Aker kommune rundt Oslo, som også var et stort herred som omsluttet en by.

## Se også
*Liste over ordførere i Strinda (1837–1963)
*Strinda historielag
*Strinda videregående skole

## Referanser


## Eksterne lenker
* Strinda historielag
* WikiStrinda er Strinda historielags leksikon over historiske personer, begivenheter og bilder i Strinda kommune.
*
Byneset

**Byneset** er en tidligere kommune i Sør-Trøndelag. Byneset utgjør i dag den vestligste delen av Trondheim kommune og ligger på en halvøy i Trondheimsfjorden. Bymarka og Leinstrand ligger øst for Byneset. Gaulosen ligger på sørsida, Korsfjorden i vest og Flakkfjorden nord for halvøya.

## Historie
I 1855 ble Buvik kommune utskilt fra Byneset. Ved delingen hadde Byneset 2109 innbyggere. 1. januar 1964 ble Byneset kommune slått sammen med Leinstrand, Strinda, Tiller og Trondheim kommune til nye Trondheim kommune. Ved sammenslåingen hadde Byneset 2049 innbyggere.

I mange år ble det drevet med torvuttaking på myrene på Byneset, og særlig på Stormyra ved Spongdal. På Stormyra finner man i dag et av Byneset Idrettslags fotballanlegg.

Byneset historielag ble stiftet 17. november 1994. Norges første bygdebok, *Næs eller Bynæs*, utkom i 1864, skrevet av O.J. Høyem.

Ved torvuttak ble det såkalte Høstadfunnet gjort av arbeideren Knud Byahagen i 1899, det er en av de fineste funn av gjenstander i tre fra oldtiden.

Et 135 meter langt containerskip traff land med 30 km/t nær et hus ved Bynesveien i mai 2025, og ble dratt fri fem dager senere.

## Samfunn
På Byneset bor det omtrent 2500 innbyggere; de to tettstedene Rye og Spongdal står for omtrent halvparten av befolkningen. Resten av befolkningen bor spredt utover hele Byneset. Det største tettstedet er Spongdal. Der er dagligvarebutikk og andre servicetilbud, samt forsamlingshuset Folkvang.

Rye skole er barneskole. Spongdal skole er barne- og ungdomsskole, og elevene fra Rye begynner der når de begynner på 8. trinn. I tillegg mottar Spongdal skole 8.-klassinger fra Nypvang skole

Byneset kirke også kjent som Mikalskirken på Stein, er en steinkirke fra 1100-tallet, en av de eldste i Trøndelag. Det er også en tilhørende kirkegård til kirken.

## Kommunikasjon
Fylkesvei 707 går fra Klett over den østre delen av Byneset og slutter ved ferjeleiet på Flakk. En kan også kjøre bil til Byneset ved å følge fylkesvei 715 fra Ila til Flakk, eller fylkesvei 6654 (Ringvålvegen) fra Heimdal til Myrsund. Fergesambandet Flakk–Rørvik er hovedforbindelsen mellom Fosen og resten av Trøndelag. Den viktigste interne veien er fylkesvei 6652 (Hangerslettvegen) som går mellom Rye og Spongdal nært fjorden rundt hele halvøya. Tre bussruter forbinder Byneset med Trondheim sentrum, samt at det er én intern bussrute.

## Kultur og fritid
I 2014 har bygda flere kor, skolekorps, musikkorps, spellmannslag, ungdomslag og flere mindre grupper av forskjellige slag.

På Byneset finnes regionens største golfanlegg, Byneset Golf. Anlegget ble bygd i år 2000, da med 9 hull på bane sør. Per i dag har banen en enkel 9-hullsbane, og en mer krevende 18-hullsbane. Golfanlegget er designet av golfarkitekten Donald Steel.

## Referanser


## Litteratur
*
*
*
*

## Eksterne lenker
* Byneset historielag
* Byneset Leinstrand Skolekorps 
* Byneset Musikkorps
* Byneset Spellmannslag 
* Byneset Songlag
* Songlaget Våren
* Ungdomslaget De Unges Håp
* Byneset idrettslag
* Byneset golf
* Håbjørg motorsport
Skipsradiotelegrafistsertifikat

**Skipsradiotelegrafistsertifikat** var et norsk dokument utstedt av Teledirektoratet som bekreftet at telegrafisten «etter prøve har vist å ha de kunnskapene og ferdighetene som det internasjonale radioreglement krever av radiotelegrafister og radiotelefonister, og har dessuten gitt lovnad til Teledirektoratet om å holde korrespondansen hemmelig.»
En telegrafist med et slikt sertifikat, utstedt i enten 1. eller 2. klasse, var kvalifisert for hyre ombord på radiopliktige skip eller på radiostasjoner i Forsvaret eller Televerket/Telenor.

Med den nye GMDSS-konvensjonen er dette sertifikatet erstattet med *ROC (Restricted Operators Certificate)* og *GOC (General Operators Certificate).*
Vinter-OL 1988

**Vinter-OL 1988** var de 15. olympiske vinterleker og ble arrangert fra 13. til 28. februar 1988 i Calgary i Canada med 1&nbsp;423 utøvere fra 57 nasjoner - noe som var ny rekord.

Sovjetunionen ble lekenes beste nasjon med 29 medaljer totalt, hvorav elleve gull-, ni sølv- og ni bronsemedaljer. Dette var de første og – per  – de eneste vinterlekene der Norge ikke vant en eneste gullmedalje. Norske utøvere tok kun tre sølv- og to bronsemedaljer, og resultatmessig var dette det dårligste vinter-OL for Norge noensinne. Det ble også en dårlig medaljehøst for vertsnasjonen Canada.

## Valg av vertsby
Calgary ble valgt ved avstemning under den internasjonale olympiske komités 84. sesjon i Baden-Baden i Vest-Tyskland 30. september 1981.

## Arenaer

## Idretter
Det ble arrangert 46 øvelser i 6 idretter.

### Demonstrasjonsidretter

## Deltakelse

### Deltakerland
57 nasjonale olympiske komiteer deltok i lekene. (Antall deltakere per nasjon i parentes)

## Program

## Medaljefordeling

 Vertsnasjon ()

## Se også
* Liste over mestvinnende vinterolympiere
* Liste over norske mestvinnende vinterolympiere
* Liste over personer som har tent den olympiske ild

## Referanser


## Litteratur
* Per Jorsett: *100 år med olympiske leker*, 1996, ISBN 82-590-1681-8 (norsk flaggbærer)

## Eksterne lenker
* 
*  Official Report 1988 hos la84.org
*  1988 Winter Olympics hos olympedia.com
*  1988 Calgary Winter Games  hos Sports-reference.com 
:* YouTube-videoer
:** Opening Ceremony Winter Olympic Games - Calgary, Canada 13.02.1988 : part 1/4 <small>(lengde 24 minutter 35 sekunder)</small>, part 2/4 <small>(31 minutter 4 sekunder)</small>, part 3/4 <small>(lengde 20 minutter 37 sekunder)</small> og part 4/4 <small>(23 minutter og 36 sekunder)</small>
:** Closing Ceremony Winter Olympic Games - Calgary, Canada 1988 : part 1/3 <small>(lengde 32 minutter 23 sekunder)</small>, part 2/3 <small>(lengde 36 minutter 50 sekunder)</small> og part 3/3 <small>(lengde 33 minutter 40 sekunder)</small>
Vinter-OL 1992

**Vinter-OL 1992** var de 16. olympiske vinterleker og ble arrangert fra 8. til 23. februar 1992 i Albertville i Frankrike. 

Dette var de siste vinterlekene som ble arrangert samme året som sommer-OL og det neste vinter-OL ble arrangert allerede to år senere, i 1994 på Lillehammer. Norske utøvere vant tilsammen ni gull-, seks sølv- og fem bronsemedaljer. De norske utøverne som vant gullmedaljer var Vegard Ulvang på 10 km og 30 km langrenn, Bjørn Dæhlie på 15 km og 50 km langrenn, 4 x 10 km stafett for menn, Finn Christian Jagge i slalåm, Kjetil André Aamodt i super-G, Johann Olav Koss på 1500 m skøyter og Geir Karlstad på 5000 m.

## Valg av vertsby
Albertville ble valgt ved avstemning under den internasjonale olympiske komités 91. sesjon i Lausanne i Sveits 17. oktober 1986.

## Arenaer

## Idretter
Det ble arrangert 57 øvelser i 6 idretter.

### Demonstrasjonsidretter
*Curling
*Freestyle (skiballett og hopp)
*Speedskiing

## Deltakelse
### Deltakerland
64 nasjonale olympiske komiteer og lag deltok i lekene. (Antall deltakere per nasjon/lag i parentes)

## Program

## Antall øvelser
Det ble konkurrert i 6 idretter hvorav 12 grener og totalt 57 øvelser. 32 for menn, 23 for kvinner og to mikskonkurranser i kunstløp.     

:par og isdans for både menn og kvinner

## Medaljefordeling

 Vertsnasjon ()

## Se også
* Liste over mestvinnende vinterolympiere
* Liste over norske mestvinnende vinterolympiere
* Liste over personer som har tent den olympiske ild

## Referanser


## Litteratur
* Per Jorsett: *100 år med olympiske leker*, 1996,  (norsk flaggbærer)

## Eksterne lenker
* 
*  Official Report 1992 hos la84.org
*  1992 Winter Olympics hos olympedia.com
Tiller

**Tiller** er et bolig- og næringsområde i bydelen Heimdal i Trondheim kommune. Stedet var frem til 1964 en egen kommune.

Tiller kirke er sognekirke i Tiller sogn i Heimdal prosti. Det 24 km² store sognet omfatter de delene av stasjonsbyen Heimdal som ligger øst for jernbanen, og østover til Nidelva. Med formannskapslovene av 1837 var Tiller sogn en del av Klæbu formannskapsdistrikt, men ble utskilt som en egen landkommune med 533 innbyggere i 1899. I 1964 ble Tiller, Leinstrand, Byneset og Strinda innlemmet i Trondheim kommune. Tiller kommune hadde på dette tidspunktet 3&nbsp;595 innbyggere.

Europavei 6 passerer gjennom Tiller fra nord til sør, og forbinder Trondheim med Melhus. En ny firefelts motorvei ble bygd i perioden 2011-2019. Første fase stod ferdig i 2013, mens resten ble åpnet senhøsten 2019. Tiller har store næringsarealer med blant annet kjøpesentre og rundt 300 bedrifter, særlig i Tillerbyen (tidligere Heimdalsmyra). Blant kjøpesentrene i dette området er City Syd det mest kjente. Ellers kan en nevne Tillertorget og StorM Senteret.

På Tiller finnes Rosten, Tonstad og Hårstad skoler, med til sammen rundt 1&nbsp;100 elever, Nidaros Idrettsungdomsskole, Tiller videregående skole og Kristen videregående skole Trøndelag (KVT).

Den organiserte idretten er underlagt Tiller Idrettslag.

Tiller er plass til flere religiøse bygg og fasiliteter som: Tiller kirke, Birgittaklosteret, et katolsk nonnekloster, Rikets Sal tilhørende Jehovas Vitner, og det buddhistiske Chua Don Hau Tempelet.

## Referanser
Vinter-OL 1998

**Vinter-OL 1998** var de 18. olympiske vinterleker og ble arrangert fra 7. til 22. februar 1998 i Nagano i Japan. Dette var andre gang vinter-OL ble arrangert i Japan, da Sapporo arrangerte Vinter-OL 1972. 

Lekenes mestvinnende nasjon ble Tyskland med 29 medaljer totalt, hvorav tolv gullmedaljer. Norge vant ti gull-, ti sølv- og fem bronsemedaljer. De norske gullmedaljene ble vunnet av Ole Einar Bjørndalen på 10&nbsp;km skiskyting, Halvard Hanevold på 20&nbsp;km skiskyting, Ådne Søndrål på 1500 m skøyter, Bjarte Engen Vik i kombinert, Norge i kombinert lag, Hans Petter Buraas i slalåm, Thomas Alsgaard på 15&nbsp;km langrenn (fristil), Bjørn Dæhlie på 10&nbsp;km langrenn (klassisk) og 50&nbsp;km langrenn (fristil) samt Norge – 4 x 10&nbsp;km langrenn (herrestafetten).

## Valg av vertsby
Nagano ble valgt ved avstemning under den internasjonale olympiske komités 97. sesjon i Birmingham i Storbritannia 15. juni 1991.

## Arenaer

## Idretter
Det ble arrangert 68 øvelser i 7 idretter.

## Deltakelse

### Deltakerland
72 nasjonale olympiske komiteer deltok i lekene. (Antall deltakere per nasjon i parentes)

## Program

## Medaljefordeling

 Vertsnasjon ()

## Media
I Norge hadde NRK rettighetene til å vise lekene på TV.
### Kommentatorer
* Ove Eriksen og Geir Karlstad - skøyter (hurtigløp)
* Kjell Kristian Rike og Jon Herwig Carlsen - langrenn, skiskyting og kombinert
* Lars Lystad og Lars Forberg - alpint
* Arne Scheie og Jan Erik Aalbu - hopp
* Kenneth Fredheim - ishockey
* Karen Marie Ellefsen - åpningsseremoni (sammen med Rike og Carlsen)

## Se også
* Liste over mestvinnende vinterolympiere
* Liste over norske mestvinnende vinterolympiere
* Liste over personer som har tent den olympiske ild

## Referanser


## Eksterne lenker
* 
*  Official Report, v. 1 hos la84.org
*  Official Report, v. 2 hos la84.org
*  Official Report, v. 3 – Results hos la84.org
*  Official Report, Appendix hos la84.org
*  1998 Winter Olympics hos olympedia.com
*  NRK.no &ndash; Torino 2006 &ndash; Norske flaggbærere (norsk flaggbærer)
Radiooffiser

**Radiooffiser** er en utdannet telegrafist eller telefonist som enten er:
# telegrafist ombord på et radiopliktig skip, og dermed skipsoffiser; eller
# leder i en militær sambandsenhet, for eksempel sjef for et radiolag i en sambandstropp.
Tjøme radio

**Tjøme radio** (LGT) var en norsk kystradiostasjon i Horten i Vestfold med ansvar for blant annet å lytte på nødkanalene for båttrafikken fra svenskegrensa  til Farsund. Tjøme Radio lå fra 1910 til 2008 på øya Tjøme ytterst i Oslofjorden, 25 km sør for Tønsberg. Tjenestene ble fra 2008 til 2018 drevet fra Kystverkets sjøtrafikksentral i Horten.

Kystradiostasjonen ble lagt ned 1. januar 2018, da tjenestene ble overtatt av Rogaland radio som et ledd i sentraliseringen av kystradioene mot hovedredningssentralene.

## Historikk
Tjøme radio ble opprinnelig opprettet av den norske marine i 1905 som radiotelegrafstasjon sør på Tjøme under navnet Thoraas Signalstation. 1. juli 1910 ble stasjonen overtatt av Telegrafvæsenet uten vederlag. 15. november samme år ble Tjøme radio åpnet og plassert på Treidene hvor den har vært siden. I 1917 ble det bygd stasjonsbygning i tilknytning til funksjonærboligen. I 1965 kom det ny stasjonsbygning.

Sist i april 2008 flyttet Tjøme radio inn i nye lokaler i Marint senter i Horten for å skape et nærmere samarbeid med Kystverkets sjøtrafikksentral på samme sted. Navnet *Tjøme radio* ble beholdt etter flyttingen.

4. april 2017 ble det klart at Telenor Kystradio legger ned Tjøme radio, sammen med Florø radio og Vardø radio, fra 1. januar 2018.

## Oppgaver
Da kystradiotjenesten ble lagt om i 2004, ble bare fem kystradiostasjoner igjen langs norskekysten. Tjøme radio fikk utvidet dekningsområdet i forhold til tidligere, med ansvar for sikkerheten på kyststrekningen fra svenskegrensen rundt Lindesnes til Farsund.

Tjøme Radio har blant annet lyttevakt 24 timer i døgnet hele året på VHF-kanal 16 som er nødkanal for båt- og skipstrafikken i området. Tjøme radio hjelper også fritidsbåter, for eksempel ved motorhavari og grunnstøtninger, og nås på telefonnummer 120. Tjøme Radio rapporterer dessuten om skip med farlig last som trafikkerer farvannet.

Da passasjerferja MS «Scandinavian Star» brant natt til 7. april 1990, var det Tjøme radio som fanget opp nødsignalene og ledet redningsaksjonene den første tiden. 159 mennesker omkom i ulykken, og den natta ble den mest dramatiske i Tjøme radios historie.

## Referanser


## Eksterne lenker
* http://kystradio.no/
* Artikler om Tjøme radio i lokalavisa Tønsbergs Blad
Ian Thorpe

**Ian James Thorpe** (født 13. oktober 1982) er en australsk tidligere svømmer. Han svømte mellomlange crawldistanser som 200 meter og 400 meter. Thorpe er med sine fem olympiske gullmedaljer, den mestvinnende australske sportsutøveren noensinne i noe OL. Utover det har han vunnet tre OL-sølv og en OL-bronse.

Thorpe ble i 2019 utnevnt til medlem av Order of Australia.

## Referanser


## Eksterne lenker
* 
* 
* 
*
Albumin

**Albumin** er en gruppe kuleformede proteiner i blodet. Det finnes flere ulike sammensetninger, men vanlige typer er ovalbumin, &alpha;-laktalbumin og serumalbumin.

Ordet *albumin* kommer av det latinske *albumen* som betyr «eggehvite». Ovalbumin utgjør omtrent 70 prosent av eggehviten, og fungerer som næringskilde for fosteret.

&alpha-laktalbumin finnes i melk og spiller flere roller, deriblant næringskilde for fosteret, men også i produksjonen av melkesukker i melkekjertlene.

Serumalbumin som produseres i leveren til pattedyr utgjør omtrent halvparten av alle proteiner som er løst i blodet. Denne typen albumin omtales ofte bare som albumin.

Det er vannløselig, og har en avgjørende betydning for det kolloidosmotiske trykket som bidrar til at væske holdes inne i blodårene. Ved albuminmangel dannes det fort væskeopphoping i vevene (ødem).

En liten mengde albumin finnes også i frø som næringsstoff til frøets spiring.

Albuminkonsentrasjonen er en markør for ernæringstilstanden. I u-landene kan underernærte barns utseende (stor mage på grunn av væskeansamling og en stor lever) skyldes albuminmangel.

Små mengder albumin skilles ut med svette. Dersom klær vaskes uten forvasking i kaldt vann, slik at det første vannet er varmt, vil albuminet fra svetten denatureres og gjøre plagget stivere. Et skyllevann kaldt vann, eller forvask, fjerner effektivt albuminet i tøyet.

Albumin løses lettere i vann enn andre proteiner. Eggehvite kan vaskes bort med kaldt, eller lunkent vann, gjerne uten såpe.

## Se også
*Hematogen
*Kwashiorkor
*Marasmus
*Gel elektroforese
## Referanser
Trondheimstegnerne

**Trondheimstegnerne** er en samling tegneserieskapere fra Trondheim som har gått sammen om å danne et tegneseriemiljø i Trondheim. Foruten å utveksle ideer og erfaringer har de arrangert en minifestival og gitt ut tre hefter i Slagg-serien. I 2004 var hele tre av medlemmene nominert til Sproingprisen.

## Medlemmer
*Arne Bye
*InkaLill
*Knut A.G. Hauge
*Mads Eriksen
*Marius Bark Martinussen
*Tom Richard Tokle
*Maria Myklevoll (Tegneserien "McMorbid")
*Tonje Høydahl Sørli
*Siri Pettersen
*Øyvind Lauvdahl
*Tom Henrik Forsberg
*Olaf Solstrand
*Daniel Flathagen (Tegneserien Tragisk)
*Daniel Garcia Rodriguez
*Line Halsnes
*Thomas Eide
*Siv Nordsveen
*Anders Kristiansen
*Mads Frantzen
*Romar Reppen-Gjelseth
*Morten Sandø
*Eli Anita Henriksen

## Felles utgivelser
*2002 – *[[Slagg (tegneserieantologi)|Slagg]]*
*2003 – *[[Slagg 2]]*
*2004 – *[[Slagg 3]]*

## Kilder
* NRK: Radio som tegneserie (publisert 30. nov. 2006) Besøkt 4. januar 2025
* Adressavisen: Nye Pondus (publisert 7. september 2003 av Ann Inger Borstad) Besøkt 4. januar 2025

## Eksterne lenker
* Velkommen til Trondheimstegnerne (Arkivert versjon) av original
Turkmensk

**Turkmensk** (*Туркмен*) er nasjonalspråket i Turkmenistan. Språket tales av omtrent 3,43 mill. personer i Turkmenistan, og ca. 3 mill. i andre land, deriblant Iran (2 mill.), Afghanistan (500&nbsp;000) og Tyrkia (1&nbsp;000).

Turkmensk er et tyrkisk språk. Det er et sørtyrkisk språk i den turkmeniske gruppen, i nært slektskap med krimtyrkisk og salar, og i fjernere slektskap med tyrkisk og aserbajdsjansk.

Turkmensk skrives med kyrillisk alfabet eller arabisk alfabet, selv om president Saparmurat Nijazov de senere år har lovbestemt at turkmensk nå skal skrives i en svært modifisert og tilpasset versjon av det latinske alfabet.

## Referanser


## Eksterne lenker
*
Internettleverandør

En **internettleverandør** (forkortes ofte **ISP** fra det engelske *Internet service provider*) er et selskap som tilbyr privatpersoner eller selskaper tilgang til å leie Internetttjenester og andre relaterte tjenester, som for eksempel oppbygging av websider og e-postkontoer på sin server.

## Norge
Tjenestene leveres fra Norwegian Internet eXchange (NIX) og frem til kunden. En internettleverandør kan enten ha en egen NIX-tilknytning og et eget IP-nett mellom sine servere og aksessnodene, eller leie tilknytning og IP-transport av en annen leverandør. 

### Tilbydere av fast bredbånd

Ved utgangen av første halvår i 2012 var det 153 operative tilbydere av fast bredbånd i Norge.. Selskapene med størst markedsandel var:
* Telenor inkl. Canal Digital (46,7%)
* Get (11,1%)
* Nextgentel (10,2%)
* GlobalConnect (4,3%)
* Lyse (3,1%)
* Resterende selskaper (24,6%)

### Tilbydere av mobilt bredbånd

Ved utgangen av første halvår i 2012 var det 21 operative tilbydere av mobildata i Norge. Selskapene med størst markedsandel var:
* Telenor (58,4 %)
* TeliaSonera/Telia (19,6 %)
* Ice (12,7 %)
* TDC Norge (1,8 %)
* Tele2 (1,7 %)
* Network Norway (1,2 %)
* Resterende selskaper (1,1 %)

## Se også
* Teleselskap

## Referanser
Liste over geografiske navn

Det følgende er en **liste over geografiske navn** og skrivemåten for personnevninger til navn på ulike områder.

Merknader:
*(1) Militærregimet har innført et alternativt navn på Burma: Myanmar.

## Referanser


## Eksterne lenker
* Språkrådet: Geografiske navn
* Språkrådet: Skrivemåten for historiske navn
* Regjeringen.no: Statsnavn, hovedsteder og nasjonaldager
* Søk i Bokmålsordboka og Nynorskordboka
ISP

**ISP** kan vise til:

* Internettleverandør (engelsk: *internet service provider*)
* Inspektionen för strategiska produkter
Selvstendig næringsdrivende

**Selvstendig næringsdrivende** er en person som ikke er ansatt i et firma eid av andre, men som livnærer seg på egen hånd. En selvstendig næringsdrivende i Norge kan være registrert med enkeltpersonforetak (ENK) eller et annet personlig foretak. I motsetning til f.eks. aksjeselskap, er selvstendige næringsdrivende en enkeltperson som driver næringsvirksomhet for egen regning og risiko.

Det er ikke uvanlig at yrkesgrupper som håndverkere, kunstnere, forfattere o.l, organiserer seg som selvstendig næringsdrivende.

## Tre hovedgrupper
På tross av at definisjonene ikke er skrevet i stein, blir begrepene *selvstendig næringsdrivende* og frilanser ofte brukt om hverandre. Mennesker som arbeider kan som regel deles inn i tre hovedgrupper.

* Lønnsmottakere med arbeidsavtale (ansatte)
* Lønnsmottakere på oppdragsbasis, uten arbeidsavtale (ofte kalt frilansere)
* Næringsdrivende som fakturerer for arbeidet (kalles både frilansere og selvstendig næringsdrivende)

## Kjennetegn på selvstendig næringsdrivende
Foruten å drive for egen regning og risiko, samt levere skattemelding for næringsdrivende, er følgende punkter som kjennetegner selvstendig næringsdrivende.

* Man eier sitt eget utstyr/sine egne redskaper – det man trenger for å utføre jobben.
* Man bestemmer sin egen arbeidstid.
* Mange/flere kunder, men har ikke krav på oppdrag fra disse.
* Kunden dekker ikke utgiftene utover arbeidsgodtgjørelsen.

## Referanser
Enkeltpersonforetak

**Enkeltpersonforetak** (**ENK**), tidligere **enkeltmannsforetak**, er en betegnelse som brukes om næringsvirksomhet drevet for en enkeltpersons regning og risiko. Enkeltpersonforetak er ikke innenfor definisjonen av et selskap, men innehaveren plikter å registrere foretaket i Foretaksregisteret i Brønnøysund dersom visse forutsetninger (for eksempel størrelse) er oppfylt. Enkeltpersonsforetak kan registreres i Enhetsregisteret, og må det for å få et organisasjonsnummer. Et enkeltpersonforetaks foretaksnavn må inneholde eierens slektsnavn (etternavn) i tillegg til en navnedel for profilering.

Innehaveren administrerer foretaket basert på lover om regnskap, arbeidsmiljø og andre relevante lover og forskrifter. Innehaveren av foretaket er fullt ut ansvarlig for dets forpliktelser, også med sin private formue. Det gjelder visse krav dersom foretaket har over 30 ansatte, blant annet under hensyn til representasjon for de ansatte i foretakets ledelse.

## Eksterne lenker
* Enkeltpersonforetak – Starte og drive bedrift – Altinn 
* Elektronisk skjema for registrering av enkeltpersonforetak i Enhetsregisteret – Altinn 
* Søk etter foretak i Enhetsregisteret – Brønnøysundregistrene
* Søk i kunngjøringer om foretak – Brønnøysundregistrene
Foretaksnavn

**Foretaksnavn** i Norge er det offisielle navnet på en næringsdrivende juridisk person, mest praktisk et selskap. Regler om foretaksnavn finnes i norsk rett i foretaksnavneloven fra 1985. Foretaksnavn kan registreres i Foretaksregisteret, og registreringen innebærer en enerett til dette navnet, samt et vern mot at andre registrerer eller bruker navn som er egnet til forveksling. I tillegg til registrering kan vern også oppnås ved at navnet rent faktisk tas i bruk. 
Det finnes visse restriksjoner på hva slags foretaksnavn som kan benyttes. Et foretaksnavn må ikke  «være egnet til å villede» eller «stride mot lov eller være egnet til å vekke forargelse», se §§ 2-3 og 2-5.

Foretaksnavnet skal opplyse om hva slags selskap det er snakk om. Dette bl.a. for å gjøre kreditorer og andre som kan tenkes å gjøre forretninger med selskapet oppmerksom på deltakernes ansvarsforhold. Aksjeselskap inneholde forkortelsen AS, ansvarlig selskap inneholde forkortelsen ANS eller DA osv. For enkeltpersonforetak er det et krav at innehaverens slektsnavn gjøres til del av foretaksnavnet.

## Referanser


## Eksterne lenker
* navnesok.no samsøk for å sjekke om foretaksnavn, varemerke og domenenavn er ledig i Norge
* altinn.no Altinn - Starte og drive bedrift
Tista

:*For elva i India og Bangladesh med samme navn, se [[Tista (India)]]. For minesveiperen KNM «Tista» se [[Sauda-klassen]]*

**Tista**, også kalt *Tistedalselva* eller *Tistakanalen*, er ei elv i Halden kommune i Østfold. Den er hovedelva i Haldenvassdraget og renner fra Femsjøen til Iddefjorden. Elva er mindre enn  lang, regnet fra demningen i Femsjøen til munningen i fjorden, mens hele Haldenvassdraget har en lengde på . Tistas nedbørfelt er på  og middelvannføringen ved munningen er .

Tidligere var Tista grenseelv mellom de tidligere kommunene Berg og Idd, men elva selv var i Halden kommune som hadde noen meter land på hver side av elva.

Den drøyt 4 kilometer lange elva begynner der Raet demmer opp Femsjøen, den nederste sjøen i Haldenvassdraget. Det første stykket flyter elva fredelig forbi Vadet der en trefning fant sted under svenskekrigene. Så, midt i Tistedal, forsvinner elva inn i et hull i berget og gir bare noen få kubikkmeter vann per minutt til å fukte de blankskurte svaberga der Tistafossen en gang bruste. Vannet produserer kraft for Tistedalsfoss kraftverk (opprinnelig bygget i 1907, ny kraftstasjon på 1970-tallet). Her finner vi også det nedlagte Haldens Bomuldspinneri, Norges eldste industribedrift. Langs elva finnes også spor etter alle de gamle sagbruka som en gang henta kraft fra fossen.

På nedsida av fossen, der fossekall fortsatt hekker i pyttene, flyter elva ut av tunnelen til Akershus Energi og glir mørk og stille forbi Fosseløkka og fram til *Skåningsfossen* (også stavet *Skonningfoss*). På nordsiden av Tistedalen finnes en edelløvskog. Nærmere Halden sentrum var noen av de eldste sporene etter mennesker i Norge skjult i jorda. Skakkestadberget, hvor klebersten ble tatt ut, er sprengt bort for å gi plass til «PM6», den nyeste papirmaskinen til Norske Skog / AS Saugbruksforeningen.

Det neste stykket renner elva forbi *Kaken*, den gamle «kagstrygningsplassen» eller retterstedet i Fredrikshald by. Her ble Sofie Johannesdotter halshugget som den siste kvinna i Norge. Nå er Kaken stedet der Saugbruksforeningens papirmaskiner er å finne. Så renner elva inn i Halden sentrum, under den nye og den nygamle bybrua og ut igjen, forbi *Banken* og *Mølen*, gamle sagflis- og mudderbanker fra sagbrukstida.

Tista er delvis renset etter mange års utslipp av cellulose fra Saugbruksforeningen og kloakk fra haldenserne. Jeger- og Fiskerforeningen har satt ut smolt og yngel fra Enningdalselva, og årbuken fikk cellulosen aldri helt has på.

Fra fjorden til Femsjøen i sørenden av Haldenkanalen finnes det to sluseanlegg. Ved Porsnes og Skonningfoss ble det i 1909 bygget i alt tre slusekamre med i alt ni meter høydeforskjell. Disse slusene er ikke lenger operative. Ved Skonningfoss er sluseportene erstattet av laksetrapper. Det mangler en forbindelse for båter opp forbi Tistafossen til Femsjøen. . Med ca. 70 meter høydeforskjell er det liten grunn til å tro at en slik sluse- eller heisanordning noengang vil bli bygget; eventuell båtforbindelse opp til Femsjøen og Haldenvassdraget besørges pr. lastebil.

## Se også
* Liste over elver i Østfold

## Referanser
Will Eisner

**Will Eisner** (født 6. mars 1917, død 3. januar 2005) var en amerikansk tegneserieskaper som blir sett på som en av de viktigste bidragsyterne til mediet. Fra starten av tegneserien *[[The Spirit]]* i 1940, eksperimenterte han med tegneseriemediets formale og innholdsmessige muligheter inntil han i 1970-årene begynte å lage tegneserieromaner. Hans *[[En kontrakt med Gud]]* regnes av mange som en av de første moderne tegneserieromaner i USA. Hans bok *[[Comics and Sequential Art]]* blir sett på som en av de beste bøkene om tegneserieteori.

*The Spirit* ble utgitt i et eget bilag i søndagsaviser mellom 1940 og 1952. Eisners maskerte helt og hans nitide, detaljerte skildringer av storbylivet (basert på hans egen jødiske oppvekst i New York) påvirket *noir*-stilen i både film og fiksjon på 1940-tallet.

Tegneserien er spesiell på minst tre andre områder. For det første var det historier om folk, ofte var det de små personene som vanligvis ble oversett i storbyens larm. I mange av episodene til *The Spirit* gjør helten en kort og gjerne tilfeldig inntreden, mens selve handlingen fokuseres på det ekte dramaet som foregår i gatene, i falleferdige bygninger og røykfylte bakrom.

For det andre, i tillegg til vold og patos, levde *The Spirit* på humor. Han ble skutt med maskinpistol, slått i svime, laget blåveiser på, ofte overrasket til paralyselignende tilstander og konstant lurt av kvinner.

En annen viktig ting er at Eisners arbeidsrom var startskuddet for flere senere serieillustratører som Wallace Wood og Jules Feiffer, som lærte tegning og fortellerkunst fra mesterens hender.

Etter han sluttet å lage *The Spirit* jobbet Eisner mange år med å lage illustrerte instruksjonsbøker for det amerikanske militæret. Siden tilbakevendelsen til det sivile liv på slutten av 1970-tallet har han laget en serie med tegneserieromaner om New Yorks innvandrergrupper, spesielt det jødiske. Denne serien inneholder titler som *En kontrakt med Gud* (1978), *[[The Building]]* (1987), *[[Dropsie Avenue]]* (1995) og *[[To the Heart of the Storm]]* (1991), Invisible People (1993), A Family Matter (1998) Minor Miracles (2000) og The Name of the Game (2003).

I de siste årene arbeidet han med å gjenfortelle en rekke kjente romaner og myter i tegneserieform, som *[[Moby Dick]]*. I 2002, i en alder av 85 år, gav han ut *[[Sundiata]]*, basert på delvis historiske, delvis mytiske historien om den vestafrikanske kongen, *[[The Lion of Mali]]*. I tillegg gav han ut den selvbiografiske Last Day in Vietnam (2003) der han beretter om sin befatning med det amerikanske forsvaret under Vietnamkrigen, og den Dickens-inspirerte Fagin the Jew (2003) I 2005 utkom hans siste tegneserie *[[The Plot: The Secret History of the Protocols of the Elders of Zion]]*, en dokumentarisk beretning om *[[Sions vises protokoller]]*.

I 1988 ble Will Eisner Awards, også kjent som *The Eisners*, opprettet av tegneseriemiljøet som en hyllest til Eisner. 

## Priser (Utvalg)

## Referanser


## Eksterne lenker
* 
* 
* 
*  The Amazing Adventures of Will Eisner
Roman Dirge

**Roman Dirge** (født 29. april 1972) er en kunstner, tegneserieskaper og illusjonist. Han er mest kjent for tegneserien om «Lenore, den lille, søte, døde piken», som gikk som biserie i tegneseriebladet Nemi.

Dirge fikk høre fra sine kunstlærere at han aldri ville kunne gjøre suksess som kunstner på grunn av hans vulgære tegnestil. Heldigvis ignorerte ham dem og startet å tegne *Lenore* for Xenophobe Magazine.

Etter å ha forsøkt å livnære seg som illusjonist, hvor han blant annet klarte å sette fyr på seg selv, vendte han tilbake som serieskaper med en hel Lenore-bok utgitt av Slave Labor Graphics.

Han har også skrevet bøker som «*Something At The Window Is Scratching*», «*The Monsters In My Tummy*» og *«The Cat With The Really Big Head, and One Other Story That Isn't as Good*», i tillegg til et par episoder av *[[Invader Zim]]*, den tegnede fjernsynsserien til hans gode venn Jhonen Vasquez.

Dirge har mer enn 75 tatoveringer.

## Referanser


## Eksterne lenker
* 
* 
*
Urhunden

**Urhunden** er en svensk tegneseriepris.

*[[Seriefrämjandet]]s pris Urhunden* er blitt delt ut årlig siden 1987 til foregående års beste svenske respektive oversatte seriealbum. Prisen er uppkalt etter en klassisk svensk seriefigur (en krysning mellom hund og dinosaurus) fra århundrskiftet 1800/1900 av Oskar Andersson, signaturen OA.

Siden 1994 er det også blitt delt ut en egen pris, *Unghunden*, til den eller de som har gjort en innsats för barne- og ungdomsserier i Sverige.

## 2005
*Beste svenske serie: Mats Jonsson for *Pojken i skogen*
*Beste oversatte serie: Alan Moore og David Lloyd for *V for vendetta*
*Unghunden: Helena Magnusson
Domen

**Domen** er et fjell vest for Bussesundet i Vardø kommune i Finnmark. Det har en høyde på 164 meter over havet. Domen er et viktig landemerke, og alt i sagatiden kjent som stedet der Dumbr, halvt menneske og halvt troll, hersket. En rekke sagn knyttes til Domen, både i norsk og samisk tradisjon. Hulen under fjellet kalles Domsholla eller Helveteshola, i eldre kilder beskrevet som «*et stort hul, som gaar dybt ind i fieldet*».

Veien over Domen (E75 på 123 moh) stenges iblant om vinteren på grunn av dårlig vær.

Domen omtales i Norges verste hekseprosess der minst 19 kvinner ble «straffet på livet til ild og bål» i løpet av vinteren 1662/63. Noen av dem fortalte om heksedans på Domen rundt sankthans, der djevelen hadde spilt på sin røde fiolin. En av de anklagede, Laurits’ hustru Guri, var bosatt på Ekkerøy utenfor Vadsø, men ble ført for retten på Vardøhus den 26. januar 1663. Hun var anklaget av tre andre kvinner som selv hadde fått trolldomsanklager mot seg høsten 1662 og var blitt henrettet. Guri tilstod å ha deltatt på et heksemøte med djevelen på Domen sankthansnatt, og at hennes gud het Erich. Hun ble kjent skyldig i bruk av trolldom og dømt til ild og bål.

Et sted som ble oppfattet som «kristenhetens ytterste grense», var markert med et kors, og blir kalt «St. Olavs forberg» på Olaus Magnus' kart over Norden, *[[Carta Marina]]* fra 1539. I middelalderens lærde tradisjon fantes en kobling mellom St. Olav og et sted lengst mot nord, der syvsoverne hvilte. Dette stedet må ha ligget et sted i Varanger etter *Carta Marina* å dømme, og er mest sannsynlig identisk med Domen.

STATSAT AS har bygd en stasjon på fjellet som tar imot AIS-signaler fra to norske satellitter.

## Referanser
Eddiksyre

**Eddiksyre** (**CH<sub>3</sub>COOH**), **etansyre**,  er en svak syre som man finner i mat og drikke, men også i andre ting. Den er en klar lettflytende væske med en stikkende lukt. Eddiken man kjøper i butikken, mateddik, består av 5 – 7 % eddiksyre, resten er vann. En del dagligvareforretninger selger også produktet *eddikessens*, som inneholder 35 % eddiksyre. Finere eddik finnes i industrien og lages blant annet av vin (vineddik). Når vin utsettes for luft blir den sur, vinen invaderes av bakterier som puster luft og bakteriene ’oksiderer’ alkoholen til eddiksyre. Denne eddiken heter vineddik. Eddik på fransk heter «vinaigre» og betyr ’sur vin’. Ren konsentrert eddiksyre kalles også **iseddik** fordi smeltepunktet for dette molekylet ligger på 16,6 °C, slik at det kan dannes krystaller i ren eddiksyre i et kjølig rom.

## Anvendelser
* Som surhetsregulerende middel i næringsmidler
* Som avkalkningsmiddel
* Som oppløsningsmiddel i kjemisk syntese

## Referanser
Telefoni

**Telefoni** (av *tele* – avstand, og *foni* – tale) er et begrep innen telekommunikasjon. Telefoni er bruk av utstyr for stemme-kommunikasjon over avstand. Telefoni utføres ved hjelp av telefoner, og kalles også en «telefonsamtale».

Telefoni brukes både ved hjelp av linjenett med fast-telefon, og ved hjelp av radiosending i mobiltelefon eller satellittelefon. Samtaler i mobiltelefon vil i praksis bæres gjennom luft bare til og fra senders og mottakers nærmeste basestasjon, mens talesignalene mellom basestasjonene normalt fremføres i linjenett (kabel eller fiber). 

Den første telefonsamtalen ble arrangert av den skotske oppfinneren Alexander Graham Bell den 10. mars 1876. Før dette benyttet man telegrafi, det vil si morse-kommunikasjon gjennom kabel. Norges Telegrafvesen ble opprettet i 1845, og introduserte telefoni til Norge allerede i 1879, bare tre år etter Bells oppfinnelse ble lansert.

Historisk var telefoni manuell – samtalene ble ringt inn til en telefonsentral hvor operatører manuelt forbandt (vekslet) senderens linje med linjen til den som skulle ringes opp. Historisk har en telefonioperatørs yrkestittel vært «telefonist». Etter andre verdenskrig ble telefonsentralene automatisert.

IP-telefoni er en teknologi for å føre telefonsamtaler over et IP-nettverk der talen overføres som datapakker.
Fjernskriver

**Fjernskriver**  ble brukt til overføring av tekst enten over radio eller telelinje. I den vestlige verden mistet den sin aktualitet med innføringen av Internett.

Telegrafen ble etter hvert avløst av teleks. Teleksnett ble første gang etablert i Tyskland i 1933 og fikk fotfeste av betydning i Norge først etter krigen. Teleks var en verdensomspennende telekommunikasjonstjeneste hvor man var tilknyttet via abonnement. Hvert abonnement hadde en fjernskriver og kunne kommunisere med andre teleksbrukere. Det på mange måter revolusjonerende med teleksen var at mottakeren ikke trengte å være til stede for å motta meldingen.

Den første sivile teleksforbindelse mellom Oslo og utlandet ble åpnet i 1946. Allerede under krigen hadde Wehrmacht og de sivile tyske myndigheter et teleksnett som dekket landet. Telegrafverket sørget også for forbindelser til skip i utenriksfart, både med telegraf, telefon og teleks. 

I 1988 var det cirka 10&nbsp;000 teleksabonnenter, mens globalt var cirka 1&nbsp;500&nbsp;000 brukere i over 200 land. Internett har overtatt funksjonen til teleks og Telenor la ned teleksnettet 1. juli 2000.

Fono-teleks var en videreutvikling av teleksen der man kunne skrive meldingene ved hjelp av en ordinær telefon til en sentral og dermed videre til teleksnettet og frem til mottakeren. Det er fortsatt muligheter for samtrafikk mellom e-post og teleks til eller fra land som fortsatt benytter teleks.
Satellitt

**Satellitt** kan vise til:
* Kunstig satellitt, romfartøy som kretser rundt en planet
** Geostasjonær satellitt
** Kommunikasjonssatellitt
*** Satellitt-TV
** Navigasjonssatellitt
** Rekognoseringssatellitt
*** Satellittbilde
** Romstasjon
** Romteleskop
** Værsatellitt
* Naturlig satellitt, måne eller annet objekt som går i bane rundt et himmellegeme

## Se også
* Drabant (pekerside)
Vardøya

:*For andre øyer med samme navn, se [[Vardøya (andre betydninger)]].*
**Vardøya** (trolig av *Varg* + *øya*) er ei øy i Vardø kommune i Finnmark og som er adskilt fra fastlandet av Bussesundet. Vardøya er sannsynligvis opprinnelig to tidligere øyer som i middelalderen er blitt forenet over et smalt eid som kalles Valen hvor bl.a. dagens rådhus ligger.

Vestøya er lengst og strekker seg fra Skagen i nord til Steilneset i sør, der Vardøtunnelen har sin åpning. På nordsiden av Valen ligger nordre våg med dampskipskaia og de to moloene, Festningsmoloen i vest og Vestervågsmoloen i øst. Sør for Valen finnes søndre våg der Vardøs forrige festning, Slottet, lå. Bare tuftene er igjen.

På den langt mindre Austøya ligger det lave Vårberget som siden 1950-tallet har huset Forsvarets anlegg, og derfor har vært forbudt område for de fleste innbyggerne i byen, tross sin vakre utsikt. Nordre del av Austøya kalles Vestervågen og søndre del av Austøya kalles naturligvis Østervågen.
Bussesundet

**Bussesundet** *(trolig av busse (gammelnorsk) = et stort, bredt handelsskip)* er et 1&nbsp;700 meter bredt sund som går omtrent rett fra nord mot sør i Vardø kommune og som skiller Vardøya i øst fra fastlandet i vest.

På fastlandet i Bussesundet finner man Svartnes havn. Under sundet går den 2&nbsp;892 meter lange Vardøtunnelen. I den nordlige del av Bussesundet ligger Tyvholmen som har en liten sjøfuglkoloni.

## Referanser
Silvie Tomčalová

**Sylvia Saint** (født **Silvie Tomčalová**; 12. februar 1976) er en tsjekkisk tidligere pornoskuespiller. I den tsjekkiske utgaven av *[[Penthouse]]* ble hun kåret til «Pet of the Year» i 1996, 1997 og 1998. Mellom 1997 og 2001 spilte hun inn over 262 pornofilmer. Fra 2002 har hun kun deltatt i filmer med jenter og solo. Hun er fremdeles i bransjen, og har sin egen nettside som hun selv eier alle rettighetene til.

Hun er gift med en tsjekkisk mann, ikke  «Mr. Marcus» som mange tror, til tross for at de hadde et langvarig forhold.

## Data
* Mål: 36C-23-35 (91-59-89 i cm) 
* Høyde: 165&nbsp;cm 
* Vekt: 50&nbsp;kg 
* Øyefarge: Brun 
* Hårfarge: Blond

## Filmografi
* *Euro Domination 3* (2004)
* *The Private Life of Silvia Saint* (2001)
* *Rocco's Best Buttfucks 1* (2000)
* *Private Black Label: The Uranus Experiment 1* (1999)
* *North Pole 1* (1998)    
* *Rocco's Private Fantasies 2* (1997)
* *North Pole 7* (1999)

## Referanser


## Eksterne lenker
* 
* 
*
Sølvnitrat

**Sølvnitrat** er en giftig og etsende kjemisk forbindelse av sølv, nitrogen og oksygen. I sin rene form ved romtemperatur og i atmosfærisk trykk opptrer stoffet som gjennomsiktige eller hvite krystaller.

## Tekniske anvendelser
Sølvnitrat brukes i fotografisk film og i fremstillingen av fargestoffer. Dessuten utgjør det "kilden" til sølv ved forsølving (blant annet forsølving av glassplater som dermed blir til speil).

## Giftighet
Sølvnitrat er giftig ved inntak eller inhalasjon. Ved kontakt med hud kan stoffet skape brune misfarginger, som gradvis blir svarte. Disse misfargningene kan ikke vaskes bort eller  fjernes – har man først fått dem, må man vente på at huden slites bort, og ny flekkfri hud skapes innenfra.

Løsninger med lave konsentrasjoner (f.eks. 1 %) av sølvnitrat virker antiseptisk, og har tidligere (til 1984-85) vært anvendt som øyedråper på nyfødte. Fortsatt brukes lapisstift i noen grad i sårbehandling.

Ved fjerning av virusvorter/fotvorter/verruca vulgaris vil etsing av sårbunnen en gang om dagen i noen dager med lapisstift redusere sannsynligheten for at vorten kommer igjen.

Sølvnitrat kan blandes med vann og salt i en blanding, for så å filteres. Legges det så i sollys, med en gjenstand over vil man se de kjemiske reaksjonene.

## Referanser
Leah Rabin

**Leah Rabin** (født **Leah Schlossberg**; 1928–2000) var en tyskfødt israelsk politiker og ektefelle til den israelske statsministeren Yitzhak Rabin.

## Liv og virke
### Bakgrunn
Leah Schlossberg kom fra en familie fra det jødiske borgerskap i Königsberg. Både faren og hennes mor, Augusta (Gusta), var født i Russland og hadde utvandret til Tyskland med sine respektive foreldre i barndommen. Farens foreldre hadde reist til Königsberg og morens foreldre til Danzig. Leah Rabin har skrevet at faren svært tidlig identifiserte seg med sionismen.

Hun kom til Palestina i 1933, da familien emigrerte fra Tyskland. Der hadde faren kjøpe en eiendom nær Binyamina.

### Ekteskap med Yitzak Rabin, politiker
Hun møtte sin mann i 1943 utenfor en iskremhandler i Allenby-gaten i Tel Aviv. Hun var 16 år gammel og studerte ved Tichon Hadash. De giftet seg den 23. august 1948 i Beit Shalom i Dizengoff-gaten i Tel Aviv. De fikk to barn, datteren Dalia og sønnen Zahala.

Som ektefelle holdt hun seg utenfor rampelyset, men i 1977 ble hun gjenstand for negativ oppmerksomhet da det ble kjent at hun hadde en dollarkonto i Washington der Yitzhak hadde tjenestegjort som ambassadør noen år tidligere. Den gangen var det forbudt for israelere å ha slike konti. Dette utløste en politisk situasjon som førte til at ektemannen gikk av som statsminister, en stilling han hadde hatt siden 1974. Ektemannen ble statsminister på nytt i 1992.

Leah Rabin støttet sin manns anstrengelser for fred i den israelsk-palestinske konflikten og arbeidet videre for fred etter at mannen ble drept av en sionistisk høyreekstremist den 24. november 1995. 

Hun besøkte Norge i 1999, og døde av kreft året etter, 72 år gammel.

## Referanser


## Eksterne lenker
*